**ΘΕΜΑ : Μη υπόδειξη Επιβλέποντα Μηχανικού από όμορο Δήμο**

Ημ/νία υποβολής ***05/07/2021***

**Ερώτηση**

Ο Δήμος μας προέβη στην σύναψη σύμβασης για την εκτέλεση έργου, ποσού 500.000,00. Ο Δήμος της έδρας του Νομού μας ο οποίος μας υποστηρίζει σε θέματα Τεχνικής υπηρεσίας, αρνείται με έγγραφό του να ορίσει επιβλέπων μηχανικό, λόγω φόρτου εργασίας. Μετά την παρέλευση τριμήνου από την υπογραφή της σύμβασης ο ανάδοχος ζητάει διάλυση της σύμβασης με υπαιτιότητα της αναθέτουσας αρχής, λόγω μη έναρξης των εργασιών. Δεδομένου ότι στην Ειδική Συγγραφή Υποχρεώσεων (άρθρο 4) της μελέτης, την οποία ηλέγχει και θεωρεί η Διεύθυνση Τεχνικών Υπηρεσιών του Δήμου Βόλου, αναφέρει ξεκάθαρα πως επιβλέπουσα αρχή είναι ο Δήμος της έδρας του Νομού μας μπορεί να επικαλείται φόρτο εργασίας και να μην ορίζει επιβλέποντα μηχανικό;

**Απάντηση**

Σε κάθε περίπτωση η υποχρέωση υποστήριξης του Δήμου της έδρας του Νομού μας ο οποίος μας υποστηρίζει σε θέματα Τεχνικής υπηρεσίας εξαρτάται από την νομική μορφή της φύσης υποστήριξης της Υπηρεσίας σας από αυτόν. (Προγραμματική ή οιασδήποτε άλλης μορφής Σύμβαση). Εν γένει βέβαια ισχύουν τα περί ορισμού των Αποφαινομένων Οργάνων (διευθύνουσα ή επιβλέπουσα υπηρεσία, Προϊσταμένη Αρχή, Τεχνικό Συμβούλιο κλπ.) που αναγράφονται ρητά στα συμβατικά τεύχη του Έργου.